আরব লিগের সদস্য রাষ্ট্রসমূহ
আরব লিগের ২২টি সদস্য রাষ্ট্র রয়েছে। এটি ১৯৪৫ সালের মার্চ মাসে কায়রোতে ছয় সদস্য রাষ্ট্র নিয়ে প্রতিষ্ঠিত হয়। আরব লিগের প্রতিষ্ঠাতা সদস্যরা হচ্ছে মিশর,ইরাক, লেবানন, সৌদি আরব, সিরিয়া এবং ট্রান্সজর্ডান (১৯৪৯ থেকে জর্ডান)। ইয়েমেন ৫ মে ১৯৪৫ সালে আরব লিগে যোগদান করে। ২০ শতকের দ্বিতীয়ার্ধে সদস্য সংখ্যা বৃদ্ধি পায়। বর্তমানে সাতটি দেশ পর্যবেক্ষকের মর্যাদা পেয়েছে। আরব লিগের সদর দপ্তর মিশরের রাজধানী কায়রোতে অবস্থিত।